Keskustelu:Kirkon ja valtion erottamispyrkimykset Suomessa

message: Ansaitseeko oman artikkelin? Onhan tuo Kirkon ja valtion ero. Ainakaan vapaa-ajattelijain liiton näkemys ei saisi dominoida tällä tavalla, sehän on vain pieni yhdistys, jolla ei käytännössä ole sanavaltaa asiaan. Nykypäivänä mikään merkittävä poliittinen taho ei aja kirkon ja valtion täydellistä eroa Suomessa. Tämä tulisi neutraaliuden nimissä selkeästi ilmetä artikkelista. --LemonKing 30. elokuuta 2010 kello 18.41 (EEST)
replies: text: Artikkeli on tosiaan kaikkea muuta kuin neutraali, sillä sen sisältö on suurelta osin peräisin Vapaa-ajattelijain liitosta. Tarvittaisiin myös vastapuolen näkemys. Ongelma lienee siinä, että asiana kirkon ja valtion ero kiinnostaa vain kiihkoateisteja, eikä ketään ole kiinnostanut muuttaa artikkelia neutraalimmaksi.  Sama koskee suurelta osin muitakin samaa aihetta sivuavia artikkeleita. Valitettavasti en tunne itse aihetta niin hyvin, että pystyisin korjaamaan puolueettomuusongelman. --193.166.223.5 9. marraskuuta 2011 kello 11.01 (EET)
replies: text: :Artikkeli tosiaan käsittelee lähes kokonaisuudessaan vain yhden yhdistyksen kannanottoja eikä siitä edes käy ilmi, ovatko jotkut muutkin esittäneet samansuuntaisia lausuntoja tai mitä vastaväitteitä niihin mahdollisesti on esitetty.  Mitä tahansa yhdistystä käsittelevässä artikkelissa tietysti on syytäkin mainita, mitä mieltä se mistäkin on, mutta sen kannanottojen käsitteleminen näinkin laajasti myös muissa artikkelissa, muiden esittämiä mielipiteitä edes mainitsematta, on jo kyseenalaisempaa. -KLS 9. marraskuuta 2011 kello 11.23 (EET)
Kannatan yhdistämistä Vapaa-ajattelijain liittoon (tai sen Tampereen paikallisosastoon). Uskonnollisten yhdistysten mielipieteet esitetään aina ao. artikkelissa. --Jesse-vainaa 9. marraskuuta 2011 kello 12.16 (EET)

text: Ehkä ei aivan, sillä jonkin verran, varsinkin alkukappaleissa, puhutaan muustakin kuin Vapaa-ajatteijain liiton lausunnoista.  Kompromissina aloituskappaleen voisi ehkä tiivistää tähän muotoon, välissä nykyiset lähdeviitteet:

text: "Kirkon ja valtion erottamispyrkimykset Suomessa koskevat Suomen evankelis-luterilaisen kirkon ja Suomen ortodoksisen kirkon erottamista valtiosta. Suomen luterilaisella ja ortodoksisella kirkoilla on eräissä suhteissa valtiokirkon asema. Mikään Suomen merkittävistä poliittisista puolueista ei nykyään aktiivisesti aja kirkon ja valtion täydellistä erottamista toisistaan. Sen sijaan esimerkiksi Vapaa-ajattelijain liiton mielestä nämä kirkkokunnat pitäisi muuttaa tavallisiksi yhdistyksiksi, joilla ei ole julkisoikeudellista asemaa eikä mitään erioikeuksia."

text: Tämän jälkeen osiot "Historia", "Kirkko" ja valtio-komitea ja "Kirkon ja valtion suhde nykyisin" voisivat olla jokseenkin ennallaan, mukana tietysti nykyiset linkit artikkeleihin, joissa näitä asioita käsitellään tarkemmin. Tosin viimeksi mainittua osiota voisi laajentaa lisäämällä siihen myös jotakin asian historiasta ja siitä, miten kirkko ja valtio aikoinaan, varsinkin ennen vuotta 1868, olivat paljon nykyistä tiiviimminkin sidoksissa toisiinsa. Ettei aivan niin enää ole, lienee sekin artikkelin aiheen kannalta merkittävää - ero on jo osittain, joskaan ei kokonaan toteutettu. Mutta kappaleen "Kirkon ja valtion erottaminen" otsikko pitäisi ilmeisesti muuttaa muotoon "Vapaa-ajattelijain liiton mielipide". Sitä voisi lyhentää esimerkiksi jättämällä siitä vain kaksi ensimmäistä kappaletta ja siirtämällä loput liittoa käsittelevään artikkeliin, mikäli siinä on jotakin sellaista, mitä siellä ei vielä mainita. Ja jos joku sattuu tietämään, että jollakin muullakin järjestöllä on virallisia kannanottoja asiasta tai johonkin siitä liittyvästä erityiskysymyksestä, niitäkin voisi lisätä. -KLS 9. marraskuuta 2011 kello 12.37 (EET)
replies: text: :Mietin vain että kun ainoa aktiivinen taho tässä on kyseinen pienyhdistys, joka ei taida edes (ilmeisesti) ymmärtää kirkon ja valtion suhteiden nykyistä tasoa, kannattaako näille näkemyksille uhrata kokonaista artikkelia? Olen aivan oikeasti sitä mieltä että paras paikka esitellä heidän mielipiteitään on juuri yhdistystä koskeva artikkeli ja sielläkin tiiviimmin. Varsinaiset suhdeasiat voi esittää tai on ilmeisesti esitetty artikkelissa Kirkon ja valtion ero. Vapaa-ajaatelijat-yhdistys edustaa vain itseään eikä yleisesti niitä jotka eivät kuulu kirkkoon. Se on monessa suhteessa hyvin samantapainen pienten uskonnollisten yhteisöjen kanssa, ja varmaan siinä on yksi syy, että sitä vierastetaan ja se pysyy pienyhteisönä. No tämä ei kuulu tähän, paitsi että on taustaa asialle. --Jesse-vainaa 9. marraskuuta 2011 kello 13.12 (EET)

message: Tämä sivu on nyt liitetty Ateismi projektiin. Sivun navigointimalline on muuttunut. Seuraavaksi kaikkien navigointimallineeseen liitettyjen artikkelien sisältöjen päällekkäisyydet tarkistetaan, liian pitkät artikkelit jaetaan pääotsikon alle jätetyiksi tiivistelmiksi ja pääotsikkolinkillä alkuperäiseen liitetyiksi uusiksi artikkeliksi. Jos päällekkäisyyksien poiston vuoksi navigointimallineeseen liitettyjä artikkeleita yhdistetään, päivitetään navigointimallinetta vastaavalla tavalla. Seuraavaksi stilisoidaan artikkelien tekstit sekä tarkistetaan ja täydennetään linkit ja viitteet. Jos osallistut tähän vaiheeseen, käytä työnalle ottamissasi sivuissa tilanteeseen sopivaa huomiomallinetta, kirjoita lyhyt toimintasuunnitelmakuvaus käsitelyyn ottamasi artikkelin keskustelusivulle ja linkitä se tiedoksi Ateismiprojentin muutosehdotus -sarakkeeseen. Välkky (keskustelu) 15. maaliskuuta 2021 kello 11.11 (EET)
thread_title:  Ateismiprojekti